Kaari Vainonen
Kaari Vainonen (sündinud 29. oktoobril 1973 Tallinnas) on eesti kabetaja. Ta on tulnud Eesti naiste meistriks 64-ruudulises kabes aastatel 2005, 2006, 2007, 2008, 2010, 2011, 2012, 2013, 2014, 2015, 2016 ja 2017 (ka 2009. aastal jagas ta esikohta, kuid kaotas järelmatši Marika Azojanile). Rahvusvahelises kabes tuli ta Eesti meistriks 2007. aastal. Ta on tunnistatud Eesti parimaks naiskabetajaks kuuel korral: 2005–08, 2010 ja 2011. Vene kabes on ta rahvuslik suurmeister ja rahvusvaheline meister ning rahvusvahelises kabes FMJD meister.